2015. gada 30. jūnijā Noteikumi Nr. 357

Rīgā (prot. Nr. 30 34. §)

**Grozījumi Ministru kabineta 2010. gada 24. augusta noteikumos Nr. 799 "Noteikumi par dzīvnieku ārstnieciskās barības aprites kārtību un prasībām diētiskajai barībai"**

Izdoti saskaņā ar

Dzīvnieku barības aprites likuma 10. panta pirmo daļu

Izdarīt Ministru kabineta 2010. gada 24. augusta noteikumos Nr. 799 "Noteikumi par dzīvnieku ārstnieciskās barības aprites kārtību un prasībām diētiskajai barībai" (Latvijas Vēstnesis, 2010, 136. nr.; 2011, 158. nr.) šādus grozījumus:

**1. Papildināt** noteikumus **ar 26.4. un 26.5. apakšpunktu šādā redakcijā:**

**"26.4. Komisijas 2014. gada 6. janvāra Regulā (ES) Nr. 5/2014, ar kuru groza Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem;**

**26.5. Komisijas 2014. gada 22. oktobra Regulā (ES) Nr. 1123/2014, ar kuru groza Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem** (turpmāk – regula Nr. 1123/2014)**."**

2**.**Papildināt III nodaļu ar 29.1, 29.2, 29.3, 29.4, 29.5, 29.6, 29.7, 29.8, 29.9 un 29.10punktu šādā redakcijā:

"29.1 Ja vienam un tam pašam barošanas mērķim šo noteikumu 2. pielikuma tabulas 2. ailē ir norādīta vairāk nekā viena būtisko uzturīpašību raksturojuma grupa, pēc ražotāja izvēles var lietot vienu vai abas būtisko uzturīpašību raksturo­juma grupas atbilstoši 2. pielikuma tabulas 4. ailē noteiktajām marķējuma norādēm.

29.2 Šo noteikumu 2. pielikuma tabulas 2. un 4. ailē minētās piedevu grupas atbilst noteiktajam būtisko uzturīpašību raksturojumam.

29.3 Ja šo noteikumu 2. pielikuma tabulas 4. ailē ir prasīta sastāvdaļu vai analītisko komponentu izcelsme (avoti), izgatavotājs to precīzi norāda marķējumā (norāda, piemēram, sastāvdaļas, dzīvnieku sugas vai dzīvnieka daļas specifisko nosaukumu), lai varētu novērtēt barības atbilstību attiecīgajam būtisko uztur­īpašību raksturojumam.

29.4 Ja šo noteikumu 2. pielikuma tabulas 4. ailē ir prasīta tādas vielas kopējā daudzuma norāde, kas ir arī piedeva, marķējumā norāda dabīgo vielas saturu, ja barībai nekas nav pievienots, vai kopējo tās vielas dabīgo saturu un daudzumu, kura pievienota kā piedeva.

29.5 Ja šo noteikumu 2. pielikuma tabulas 4. ailē norādīta piezīme "ja tādas ir pievienotas", sastāvdaļu vai piedevu norāda marķējumā, ja tās ir speciāli pievienotas vai palielinātas, lai sasniegtu attiecīgo barošanas mērķi.

29.6 Šo noteikumu 2. pielikuma tabulas 4. ailē minētos analītiskos komponentus un piedevas marķējumā norāda kvantitatīvi.

29.7 Šo noteikumu 2. pielikuma tabulas 5. ailē noteiktais ieteicamais lietošanas ilgums ir laiks, kurā būtu jāsasniedz barošanas mērķis. Izgatavotāji lietošanas ilgumu var norādīt precīzāk.

29.8 Ja barība paredzēta vairāk nekā vienam īpašam barošanas mērķim, tos norāda marķējumā atbilstoši šo noteikumu 2. pielikumam.

29.9 Marķējumā iekļauj lietošanas instrukciju, kas satur norādījumus īpašiem barošanas mērķiem paredzētas papildbarības dienas devu līdzsvarošanai.

29.10 Ja īpašiem barošanas mērķiem paredzētu barību laiž tirgū bolu veidā kā tādas barības sastāvdaļas vai papildbarību, kas paredzēta individuālai piespiedu ievadīšanai perorāli, barības marķējumā katrai piedevai, kurai noteikts maksimāli pieļaujamais saturs kompleksajā barībā, norāda bola maksimālo pastāvīgas atbrīvošanās ilgumu un daudzumu, kas atbrīvojas diennaktī. Pēc kompetentās iestādes pieprasījuma barības apritē iesaistītais uzņēmējs, kas laiž tirgū bolus, iesniedz pierādījumu par to, ka dienā pieejamais piedevas līmenis gremošanas traktā nepārsniegs piedevas maksimālo saturu, kas noteikts uz kilogramu kompleksās barības visā barošanas periodā (lēnas atbrīvošanās iedarbība). Barību bolu veidā ievada veterinārārsts vai cita barības apritē iesaistītā persona."

**3. Izteikt IV nodaļas nosaukumu šādā redakcijā:**

**"IV. Noslēguma jautājumi".**

**4. Papildināt noteikumus ar 31. un 32. punktu šādā redakcijā:**

**"31. Šo noteikumu 2. pielikuma 1., 10., 14., 15. un 18. punktā minēto lolojumdzīvnieku diētisko barību, kas ražota un marķēta līdz 2016. gada 12. novembrim un kas atbilst normatīvajiem aktiem par dzīvnieku ārstnieciskās barības apriti, kuri bija spēkā pirms** regulas Nr. 1123/2014 **stāšanās spēkā, atļauts laist tirgū, līdz beidzas tās krājumi.**

**32. Šo noteikumu 2. pielikuma 29. un 32. punktā minēto dzīvnieku diētisko barību, kas ražota un marķēta līdz 2015. gada 12. maijam un kas atbilst normatīvajiem aktiem par dzīvnieku ārstnieciskās barības apriti, kuri bija spēkā pirms** regulas Nr. 1123/2014 **stāšanās spēkā, atļauts laist tirgū, līdz beidzas tās krājumi."**

**5.** Izteikt 2. pielikumu šādā redakcijā:

"2. pielikums

Ministru kabineta

2010. gada 24. augusta

noteikumiem Nr. 799

**Dzīvnieku diētiskās barības paredzamā lietojuma saraksts**

|  |  |  |  |  |  |  |
| --- | --- | --- | --- | --- | --- | --- |
| Nr. p. k.  | Īpašās barošanas mērķis | Būtisko uzturīpašību raksturojums | Dzīvnieku suga vai kategorija | Marķējuma norādes | Ieteicamais ilgums | Citi noteikumi |
|  | 1 | 2 | 3 | 4 | 5 | 6 |
| 1. | Nieru darbības uzlabošana hroniskas nieru mazspējas gadījumā[1](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0006) | Augstas kvalitātes olbaltumvielas un ierobežots fosfora līmenis (maksimāli 5 g/kg lolojumdzīvnieku kompleksās barības ar mitruma saturu 12 %) un ierobežots kopējā proteīna līmenis (maksimāli 220 g/kg lolojumdzīvnieku kompleksās barības ar mitruma saturu 12 %) | Suņi | Olbaltumvielu avots(-i)KalcijsFosforsKālijsNātrijsGalveno taukskābju saturs (ja tādas ir pievienotas) | Sākumā līdz 6 mēnešiem2 | Barību laiž tirgū kā komplekso barību.Ieteicamais viegli sagremojamo olbaltumvielu saturs barībā: vismaz 85 %.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda: "Vienmēr jābūt pieejamam ūdenim." |
| vai |  |  |  |  |
| samazināta fosfora absorbcija, iekļaujot lantāna karbonāta oktahidrātu | Pieauguši suņi | Olbaltumvielu avots(-i)KalcijsFosforsKālijsNātrijsGalveno taukskābju saturs (ja tādas ir pievienotas)Lantāna karbonāta oktahidrāts | Sākumā līdz 6 mēnešiem[2](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0007) | Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda: "Vienmēr jābūt pieejamam ūdenim." |
| Augstas kvalitātes olbaltumvielas un ierobežots fosfora līmenis (maksimāli 6,2 g/kg lolojumdzīvnieku kompleksās barības ar mitruma saturu 12 %) un ierobežots kopproteīna līmenis (maksimāli 320 g/kg lolojumdzīvnieku kompleksās barības ar mitruma saturu 12 %) | Kaķi | Olbaltumvielu avots(-i)KalcijsFosforsKālijsNātrijsGalveno taukskābju saturs (ja tādas ir pievienotas) | Sākumā līdz 6 mēnešiem[2](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0007) | Barību laiž tirgū kā komplekso barību.Ieteicamais viegli sagremojamo olbaltumvielu saturs barībā: vismaz 85 %.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda: "Vienmēr jābūt pieejamam ūdenim." |
| vai |  |  |  |  |
| samazināta fosfora absorbcija, iekļaujot lantāna karbonāta oktahidrātu | Pieauguši kaķi | Olbaltumvielu avots(-i)KalcijsFosforsKālijsNātrijsGalveno taukskābju saturs (ja tādas ir pievienotas)Lantāna karbonāta oktahidrāts | Sākumā līdz 6 mēnešiem[2](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0007) | Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda: "Vienmēr jābūt pieejamam ūdenim." |
| 2. | Urīnakmeņu/struvīta šķīdināšana[3](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0008) | Urīna pH līmeni pazeminošas īpašības, zems magnija saturs un ierobežots olbaltumvielu saturs, bet augsta kvalitāte | Suņi | Olbaltumvielu avots(-i)KalcijsFosforsNātrijsMagnijsKālijsHlorīdiSērsUrīna pH līmeni pazeminošas vielas | No 5 līdz 12 nedēļām | Lietošanas instrukcijā norāda: "Vienmēr jābūt pieejamam ūdenim."Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| Urīna pH līmeni pazeminošas īpašības un zems magnija saturs | Kaķi | KalcijsFosforsNātrijsMagnijsKālijsHlorīdiSērsKopējais taurīna daudzumsUrīna pH līmeni pazeminošas vielas |
| 3. | Nierakmeņu recidīva mazināšana[3](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0008) | Urīna pH līmeni pazeminošas īpašības un vidējs magnija saturs | Suņi un kaķi | KalcijsFosforsNātrijsMagnijsKālijsHlorīdiSērsUrīna pH līmeni pazeminošas vielas | Līdz 6 mēnešiem | Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| 4. | Urātu akmeņu veidošanās mazināšana | Zems purīnu saturs, zems olbaltumvielu saturs, bet augsta kvalitāte | Suņi un kaķi | Olbaltumvielu avots(-i) | Līdz 6 mēnešiem, bet neatgrie­zenisku urīnskābes metabolisma traucējumu gadījumos – visu mūžu | Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| 5. | Oksalātu akmeņu veidošanās mazināšana | Zems kalcija saturs, zems D vitamīna saturs un urīna pH līmeni paaugstinošas īpašības | Suņi un kaķi | FosforsKalcijsNātrijsMagnijsKālijsHlorīdiSērsKopējais D vitamīna daudzumsHidroksiprolīnsUrīna pH līmeni paaugstinošas vielas | Līdz 6 mēnešiem | Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| 6. | Cistīna akmeņu veidošanās mazināšana | Zems olbaltumvielu saturs, vidējs sēra aminoskābju saturs un urīna pH līmeni paaugstinošas īpašības | Suņi un kaķi | Kopējais sēra aminoskābju daudzumsNātrijsKālijsHlorīdiSērsUrīna pH līmeni paaugstinošas vielas | Sākumā līdz 1 gadam | Uz iepakojuma, trauka vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |
| 7. | Sastāvdaļu un barības vielu nepanesības mazināšana[4](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0009) | Atlasītu olbaltumvielu avots(-i)un/vaiatlasītu ogļhidrātu avots(-i) | Suņi un kaķi | Olbaltumvielu avots(-i)Galveno taukskābju saturs (ja tādas ir pievienotas)Ogļhidrātu avots(-i)Galveno taukskābju saturs (ja tādas ir pievienotas) | No 3 līdz 8 nedēļām; ja nepanesības pazīmes izzūd, barību var lietot neierobežotu laiku |   |
| 8. | Akūtu absorbcijas (uzsūkšanās) traucējumu mazināšana zarnās | Paaugstināts elektrolītu un labi sagremojamu sastāvdaļu saturs | Suņi un kaķi | Labi sagremojamas sastāvdaļas, ieskaitot to apstrādi, ja nepieciešamsNātrijsKālijsGļotvielu avots(-i) (ja tādas ir pievienotas) | No 1 līdz 2 nedēļām | Uz iepakojuma, trauka vai marķējumā norāda:– "Akūtas diarejas/caurejas periodos un atveseļošanās laikā.";– "Pirms lietošanas ieteicams konsultēties ar veterinārārstu." |
| 9. | Nepietiekamas gremošanas kompensācija[5](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0010) | Labi sagremojamas sastāvdaļas un zems tauku saturs | Suņi un kaķi | Labi sagremojamas sastāvdaļas, ieskaitot to apstrādi, ja nepieciešams | No 3 līdz 12 nedēļām, bet hroniskas aizkuņģa dziedzera mazspējas gadījumā – visu mūžu | Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| 10. | Sirdsdarbības veicināšana hroniskas sirds mazspējas gadījumā | Nātrija līmenim jābūt zemākam par 2,6 g/kg lolojumdzīvnieku kompleksās barības ar mitruma saturu 12 % | Suņi un kaķi | MagnijsKālijsNātrijs | Sākumā līdz 6 mēnešiem | Barību laiž tirgū kā komplekso barību.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu." |
| 11. | Glikozes regulācija (*Diabetes mellitus*) | Zems tādu ogļhidrātu saturs, no kuriem ātri izdalās glikoze | Suņi un kaķi | Ogļhidrātu avots(-i)Ogļhidrātu apstrāde pēc vajadzībasCieteKopējais cukura daudzumsFruktoze (ja tāda ir pievienota)Galveno taukskābju saturs (ja tādas ir pievienotas)Īsas vai vidējas ķēdes taukskābju avots(-i) (ja tādas ir pievienotas) | Sākumā līdz 6 mēnešiem | Uz iepakojuma, trauka vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |
| 12. | Aknu funkcijas veicināšana hroniskas aknu mazspējas gadījumā | Augstas kvalitātes proteīns, vidējs proteīna saturs, augsts neaizstājamo taukskābju saturs un augsts viegli šķeļamo ogļhidrātu saturs | Suņi | Olbaltumvielu avots(-i)Neaizstājamo taukskābju satursNātrijsKopējais vara daudzums | Sākumā līdz 6 mēnešiem | Uz iepakojuma, trauka vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu."Lietošanas pamācībā norāda: "Dzīvniekam pastāvīgi jābūt pieejamam ūdenim." |
| Augstas kvalitātes proteīns, vidējs proteīnu saturs, augsts neaizstājamo taukskābju saturs | Kaķi | Olbaltumvielu avots(-i)NātrijsKopējais vara daudzums | Sākumā līdz 6 mēnešiem | Uz iepakojuma, trauka vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu."Lietošanas pamācībā norāda: "Dzīvniekam pastāvīgi jābūt pieejamam ūdenim." |
| 13. | Lipīdu metabolisma regulācija hiperlipidēmijas gadījumā | Zems tauku un augsts galveno taukskābju saturs | Suņi un kaķi | Galveno taukskābju satursn-3 taukskābju saturs (ja tādas ir pievienotas) | Sākumā līdz 2 mēnešiem | Uz iepakojuma, trauka vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |
| 14. | Joda līmeņa samazināšana barībā hipertireoīdisma gadījumā | Ierobežots joda līmenis: maksimāli 0,26 mg/kg lolojumdzīvnieku kompleksās barības ar mitruma saturu 12 % | Kaķi | Kopējais joda saturs | Sākumā līdz 3 mēnešiem | Barību laiž tirgū kā komplekso barību.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu." |
| 15. | Vara līmeņa samazināšana aknās | Ierobežots vara līmenis: maksimāli 8,8 mg/kg lolojumdzīvnieku kompleksās barības ar mitruma saturu 12 % | Suņi | Kopējais vara saturs | Sākumā līdz 6 mēnešiem | Barību laiž tirgū kā komplekso barību.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu." |
| 16. | Pārmērīga ķermeņa svara samazināšana | Zema uzturvērtība | Suņi un kaķi | Enerģētiskā vērtībaUzturvērtība | Kamēr sasniedz ķermeņa mērķa masu | Lietošanas instrukcijās jāiesaka piemērotā dienas deva |
| 17. | Dzīvnieka barošana atveseļošanās periodā[6](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0010) | Augsts enerģijas īpatsvars, svarīgāko barības vielu un viegli sagremojamo sastāvdaļu augsta koncentrācija | Suņi un kaķi | Viegli sagremojamas sastāvdaļas, ieskaitot to apstrādi, ja nepieciešamsEnerģētiskā vērtīban-3 un n-6 taukskābju saturs (ja ir pievienotas) | Atveseļoša­nās periods | Ja barība ir paredzēta ievadīšanai pa caurulīti, marķējumā norāda: "Ievadīšana veterinārārsta uzraudzībā." |
| 18. |  Dzīvnieka barošana atveseļošanās periodā | Papildbarība var saturēt *Enterococcus faecium* DSM 10663/NCIMB 10415 koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Suņi | *Enterococcus faecium* DSM 10663/NCIMB 10415 un pievienotais daudzums | No 10 līdz 15 dienām | Nodrošina, ka barības lietošanas instrukcijās ir ievērots tiesību aktos noteiktais maksimālais zarnu floras stabilizatora/mikroorganisma saturs kompleksajā barībā.Marķējumā norāda: "Pirms lietošanas un pirms lietošanas ilguma pagarināšanas ieteicams konsultēties ar veterinārārstu." |
| 19. | Ādas apmatojuma reģenerācijas veicināšana dermatozes un pārmērīgas spalvu izkrišanas gadījumā | Augsts galveno taukskābju saturs | Suņi un kaķi | Galveno taukskābju saturs | Līdz 2 mēnešiem | Uz iepakojuma, trauka vai marķējumā norāda: "Pirms lietošanas ieteicams konsultēties ar veterinārārstu." |
| 20. | Metabolisma veicināšana locītavās osteoartrīta gadījumā | Suņiem:– minimālais kopējo omega-3 taukskābju saturs sausnā ir 3,3 %, un minimālais eikozānpentaēnskābes (EPS) saturs sausnā ir 0,38 %;– pietiekams E vitamīna daudzumsKaķiem:– minimālais kopējo omega-3 taukskābju saturs sausnā ir 1,2 %, un minimālais dokozaheksaēnskābes (DHS) saturs sausnā ir 0,28 %;– palielināts metionīna un mangāna daudzums;– pietiekams E vitamīna daudzums | Suņi un kaķi | Suņi:– kopējais omega-3 taukskābju daudzums;– kopējais EPS daudzums;– kopējais E vitamīna daudzumsKaķi:– kopējais omega-3 taukskābju daudzums;– kopējais DHS daudzums;– kopējais metionīna daudzums;– kopējais mangāna daudzums;– kopējais E vitamīna daudzums | Sākumā līdz 3 mēnešiem | Pirms lietošanas vai pirms lietošanas ilguma pagarināšanas ieteicams konsultēties ar veterinārārstu |
| 21. | Piena triekas riska mazināšana | Zems kalcija saturs | Govis laktācijas periodā | KalcijsFosforsMagnijs | No 1 līdz 4 nedēļām pirms atnešanās | Lietošanas instrukcijā norāda: "Pēc atnešanās lietošanu pārtraukt." |
| un/vai |   |   |   |
| zema katjonu/anjonu attiecība | KalcijsFosforsNātrijsKālijsHlorīdiSērs | No 1 līdz 4 nedēļām pirms atnešanās | Lietošanas instrukcijā norāda: "Pēc atnešanās lietošanu pārtraukt." |
| vai |   |   |   |
| augsts ceolīta saturs (sintētiskais nātrija alumīnija silikāts) | Sintētiskā nātrija un alumīnija silikāta saturs | 2 nedēļas pirms atnešanās | Lietošanas instrukcijā norāda:– "Ierobežojot barības daudzumu, nepārsniegt dienas devu 500 g nātrija alumīnija silikāta vienam dzīvniekam.";– "Pēc atnešanās lietošanu pārtraukt." |
| vai |   |   |   |
| augsts kalcija saturs plaši pieejamu kalcija sāļu veidā | Kopējais kalcija saturs, kalcija avoti un attiecīgais daudzums | No atnešanās sākuma līdz 2 dienām pēc atnešanās | Uz iepakojuma, trauka vai marķējumā norāda:– lietošanas instrukciju, t. i., lietošanas reizes un laiku pirms un pēc atnešanās;– "Pirms lietošanas ieteicams konsultēties ar veterinārārstu." |
| 22. | Ketozes riska mazināšana7, [8](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0013) | Sastāvdaļas, kas ir glikogēna enerģijas avots | Govis laktācijas periodā un aitas | Sastāvdaļas, kas ir glikogēna enerģijas avotiPropān-1,2-diols (ja tāds ir pievienots kā glikozes prekursors)Glicerīns (ja tāds ir pievienots kā glikozes prekursors) | No 3 līdz 6 nedēļām pēc govs laktācijas perioda beigām[9](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0014).Pēdējās 6 nedēļas pirms un pirmās 3 nedēļas pēc aitas laktācijas perioda beigām[10](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0015) |  |
| 23. | Tetānijas (hipomagnēmijas) riska mazināšana | Augsts magnija saturs, viegli pieejami ogļhidrāti, vidējs olbaltumvielu saturs un zems kālija saturs | Atgremotāji | CieteKopējais cukuru daudzumsMagnijsNātrijsKālijs | No 3 līdz 10 nedēļām zāles ātras augšanas periodā | Lietošanas instrukcijā norādīt, ka dienas devā ir līdzsvarojams šķiedru saturs un viegli pieejamas enerģijas avoti.Uz aitām paredzētas barības iepakojuma, trauka vai marķējumā norāda: "Īpaši aitām laktācijas laikā." |
| 24. | Acidozes riska mazināšana | Zems viegli fermentējamu ogļhidrātu saturs un augsta buferspēja | Atgremotāji | CieteKopējais cukuru daudzums | Maksi­mums –2 mēneši11 | Lietošanas instrukcijā norāda, ka dienas devā ir līdzsvarojams (līdzsvarota dienas deva) šķiedru saturs un viegli fermentējamu ogļhidrātu avoti. Uz govīm laktācijas periodā paredzētas barības iepakojuma, trauka vai marķējumā norāda: "Īpaši augstražīgām govīm." Uz tādas barības iepakojuma, trauka vai marķējumā, kas paredzēta atgremotāju nobarošanai, norāda: "Īpaši intensīvi nobarojamiem."12 |
| 25. | Lauksaimniecības dzīvnieku ilgtermiņa nodrošināšana ar mikroelementiem un/vai vitamīniem | Augsts šādu piedevu līmenis:– mikroelementiun/vai– vitamīni, provitamīni un ķīmiski skaidri definētas vielas ar tiem līdzīgu iedarbību.Papildbarība var saturēt barības piedevas koncentrā­cijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Atgremotāji ar funkcionē­jošu spurekli | Nosaukumi un katra pievienotā mikroele­menta, vitamīna, provitamīna un ķīmiski skaidri definētu vielu ar līdzīgu iedarbību kopējais daudzums.Katra mikroelementa un/vai vitamīna daudzums, kurš atbrīvojas diennaktī, ja tiek lietoti boli.Mikroelementa vai vitamīna maksimālais pastāvīgas atbrīvošanās ilgums, ja tiek lietoti boli | Līdz 12 mēnešiem | Atļauts lietot bolu veidā. Bols var saturēt līdz 20 % dzelzs inertā, bionepieejamā veidā, lai palielinātu bola blīvumu.Barības marķējumā norāda: "Izmantojot mikroelementu vai vitamīnu barības piedevas, jāizvairās pārsniegt attiecīgo vielu maksimālās diennakts devas. Pirms lietošanas konsultēties ar veterinārārstu par:– mikroelementu līdzsvaru dienas devā;– ganāmpulka stāvokli attiecībā uz mikroelementiem.Attiecīgā gadījumā bols satur x % inertās dzelzs, lai palielinātu tās blīvumu." |
| 26. | Nepietiekama dzelzs daudzuma kompensācija pēc dzimšanas | Augsts dzelzs savienojumu līmenis, kas atļauts "mikroelementu savienojumu" funkcionālajā grupā, kura ietilpst kategorijā "uzturfizioloģiskās piedevas", saskaņā ar Eiropas Parlamenta un Padomes 2003. gada 22. septembra Regulu Nr. 1831/2003 par dzīvnieku ēdināšanā lietotām piedevām.Papildbarība var saturēt dzelzi koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Zīdāmi sivēni un teļi | Kopējais dzelzs saturs | Pēc dzimšanas līdz 3 nedēļām | Lietošanas instrukcijās nepārsniegt attiecīgajos tiesību aktos noteikto maksimālo dzelzs saturu kompleksajā barībā |
| 27. | Nagu un ādas reģenerācija, kāju vispārējā fizioloģiskā stāvokļa uzlabošana | Augsts cinka līmenis.Papildbarība var saturēt cinku koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Zirgi, atgremotāji un cūkas | Kopējais daudzums:– cinks;– metionīns | Līdz 8 nedēļām | Lietošanas instrukcijās nepārsniegt attiecīgajos tiesību aktos noteikto maksimālo cinka saturu kompleksajā barībā |
| 28. | Dzīvnieku sagatavošana meklēšanās periodam un reprodukcijai | Augsts selēna līmenis unminimālais E vitamīna saturs uz kg kompleksās barības ar mitruma saturu 12 % cūkām ir 53 mg, trušiem – 35 mg, suņiem, kaķiem, ūdelēm – 88 mg; minimālais E vitamīna saturs vienam dzīvniekam dienā aitām ir 100 mg, liellopiem – 300 mg, zirgiem – 1100 mgvaiaugsts A vitamīna un/vai D vitamīna līmenis un/vaiminimālais beta-karotīna saturs ir 300 mg vienam dzīvniekam dienā.Papildbarība var saturēt selēnu un A un D vitamīnu koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Zīdītāji | Nosaukumi un kopējais katra pievienotā mikroelementa un vitamīna daudzums | Govīm: apstiprināts, ka var lietot 2 nedēļas pirms grūsnības beigām līdz nākamajai grūsnībai.Sivēnmātēm: 7 dienas pirms atnešanās līdz 3 dienām pēc atnešanās un 7 dienas pirms pārošanās līdz 3 dienām pēc pārošanās.Citiem sieviešu kārtas zīdītājiem: apstiprināts, ka var lietot no grūsnības pēdējā posma līdz nākamajai grūsnībai.Vīriešu kārtas dzīvniekiem: reproduktīvas aktivitātes periodu laikā | Lietošanas instrukcijās nepārsniegt attiecīgajos tiesību aktos noteikto maksimālo mikroelementu un vitamīnu saturu kompleksajā barībā.Barības marķējumā norāda, kurās situācijās ieteicams lietot attiecīgo barības piedevu |
| Augsts A vitamīna un/vai D vitamīna līmenisvaiaugsts selēna un/vai cinka līmenisun/vai minimālais E vitamīna saturs 44 mg/kg kompleksajā barībā ar mitruma saturu 12 %.Papildbarība var saturēt selēnu, cinku, A un D vitamīnu koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Putni | Nosaukumi un kopējais katra pievienotā mikroelementa un vitamīna daudzums | Sieviešu kārtas dzīvniekiem meklēšanās laikā.Vīriešu kārtas dzīvniekiem reproduktīvās aktivitātes periodu laikā |  |
| 29. | Ūdens un elektrolītu līdzsvara stabilizācija, lai veicinātu fizioloģisko gremošanu | Galvenokārt elektrolīti: nātrijs, kālijs un hlorīdi.Buferspēja[14](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0019): vismaz 60 mmol uz litru šķidruma, kas sagatavots barošanai.Viegli sagremojami ogļhidrāti | Teļi, cūkas, jēri, kazlēni un kumeļi | NātrijsKālijsHlorīdiOgļhidrātu avots(-i)Bikarbonāti un/vai citrāti (ja pievienoti) | No 1 līdz 7 dienām | Ieteicamais elektrolītu daudzums uz litru šķidruma, kas sagatavots barošanai:nātrijs: 1,7–3,5 g;kālijs: 0,4–2,0 g;hlorīdi: 1–2,8 g.Marķējumā norāda:– "Gremošanas traucējumu novēršanai diarejas laikā, to riska laikā un atveseļošanās laikā.";– "Pirms lietošanas un pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda:– attiecīgā gadījumā – ieteicamā gatavā maisījuma un piena devu;– ja bikarbonāti un/vai citrāti pārsniedz 40 mmol/l šķidruma, kas sagatavots barošanai: "Jāizvairās no vienlaicīgas piena barošanas dzīvniekiem ar glumenieku." |
| 30. | Urīnakmeņu veidošanās riska mazināšana | Zems fosfora, magnija saturs un urīna pH līmeni pazeminošas īpašības | Atgremotāji | KalcijsFosforsNātrijsMagnijsKālijsHlorīdiSērsUrīna pH līmeni pazeminošas vielas | Līdz 6 nedēļām | Uz iepakojuma, trauka vai marķējumā norāda:– "Īpaši intensīvi nobarojamiem jauniem dzīvniekiem.";– "Visu laiku vajadzētu būt pieejamam ūdenim." |
| 31. | Stresa reakciju mazināšana | Augsts magnija satursun/vailabi sagremojamas sastāvdaļas | Cūkas | MagnijsLabi sagremojamas sastāvdaļas, ieskaitot to apstrādi, ja nepieciešamsn-3 taukskābju saturs (ja tādas ir pievienotas) | No 1 dienas līdz 7 dienām | Norāda barības lietošanas gadījumus |
| 32. | Fizioloģiskās gremošanas stabilizācija  | Zema buferspēja un labi sagremojamas sastāvdaļas | Sivēni | Viegli sagremojamas sastāvdaļas, ieskaitot to apstrādi, ja nepieciešamsBuferspējaSavelkošo vielu avots(-i) (ja tādas ir pievienotas)Gļotvielu avots(-i) (ja tādas ir pievienotas) | No 2 līdz 4 nedēļām | Marķējumā norāda: "Gremošanas traucējumu vai to riska laikā un atveseļošanās laikā." |
| Viegli sagremojamas sastāvdaļas | Cūkas | Viegli sagremojamas sastāvdaļas, ieskaitot to apstrādi, ja nepieciešamsSavelkošo vielu avots(-i) (ja tādas ir pievienotas)Gļotvielu avots(-i) (ja tādas ir pievienotas) |
| Barības piedevas, kas ietilpst kategorijas "zootehniskās piedevas" funkcionālajā grupā "zarnu floras stabilizators", saskaņā ar Eiropas Parlamenta un Padomes 2003. gada 22. septembra Regulu Nr. 1831/2003 par dzīvnieku ēdināšanā lietotām piedevām I pielikumā vai atļaujas atjaunošanas procedūras laikā saskaņā ar minētās regulas 10. pantu.Barības piedevas, kas pieder pie "mikroorganismu" grupas.Papildbarība var saturēt barības piedevas no funkcionālās grupas "zarnu floras stabilizatori/mikroorganismi" koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Dzīvnieku sugas, attiecībā uz kurām zarnu floras stabilizatora/mikroorga­nisma lietošana ir atļauta | Nosaukums un pievienotais zarnu floras stabilizatora/mikroorganisma daudzums | Līdz 4 nedēļām | Barības marķējumā norāda:– "Gremošanas traucējumu vai to riska laikā un atveseļošanās laikā.";– attiecīgā gadījumā – "Barība satur zarnu floras stabilizatoru/mikroorganismu koncentrācijā, kas pārsniedz atļauto maksimālo saturu kompleksajā barībā vairāk nekā 100 reižu."Nodrošina, ka barības lietošanas instrukcijās ir ievērots tiesību aktos noteiktais zarnu floras stabilizatora/mikroorganisma maksimālais saturs kompleksajā barībā |
| 33. | Aizcietējumu riska mazināšana | Sastāvdaļas, kas veicina zarnu iztukšošanos | Sivēnmātes | Sastāvdaļas, kas veicina zarnu iztukšošanos | No 10 līdz 14 dienām pirms un no 10 līdz 14 dienām pēc atnešanās |   |
| 34. | Aknu aptaukošanās sindroma riska mazināšana | Zema enerģijas un augsta no lipīdiem ar augstu polinepiesātināto taukskābju saturu metabolizējamās enerģijas proporcija | Dējējvistas | Enerģētiskā vērtība (aprēķina pēc EK metodes)No lipīdiem metabolizējamās enerģijas īpatsvarsPolinepiesātināto taukskābju saturs | Līdz 12 nedēļām |   |
| 35. | Nepietiekamas gremošanas kompensācija | Zems piesātināto taukskābju saturs un augsts taukos šķīstošo vitamīnu saturs | Mājputni, izņemot zosis, un baloži | Piesātināto taukskābju īpatsvars attiecībā pret kopējo taukskābju daudzumuKopējais A vitamīna daudzumsKopējais D vitamīna daudzumsKopējais E vitamīna daudzumsKopējais K vitamīna daudzums | Pirmajās 2 nedēļās pēc inkubēšanas |   |
| 36. | Tievo zarnu funkciju hroniskas nepietiekamības kompensācija | Priekškuņģī viegli sagremojami ogļhidrāti, olbaltumvielas un tauki | Zirgu dzimtas dzīvnieki[13](http://eur-lex.europa.eu/legal-content/LV/TXT/HTML/?uri=CELEX:02008L0038-20141112&qid=1421778536291&from=LV#E0018) | Viegli sagremojamu ogļhidrātu, olbaltumvielu un tauku avots(-i), ieskaitot to apstrādi, ja nepieciešams | Sākumā līdz 6 mēnešiem | Lietošanas instrukcijā iekļauj ieteikumus par barības lietošanu, kā arī par barības dozēšanu nelielās porcijās un attiecīgu situāciju aprakstus.Uz iepakojuma, tvertnes vai marķējumā norāda: "Pirms lietošanas vai lietošanas perioda pagarināšanas ieteicams konsultēties ar veterinārārstu." |
| 37. | Kompensācija hroniskiem gremošanas traucējumiem resnajā zarnā | Viegli sagremojamas šķiedras | Zirgu dzimtas dzīvnieki | Šķiedru avots(-i)n-3 taukskābju saturs (ja ir pievienotas) | Sākumā līdz 6 mēnešiem | Lietošanas instrukcijā iekļauj ieteikumus par barības lietošanu, kā arī par barības dozēšanu nelielās porcijās un attiecīgu situāciju aprakstusUz iepakojuma, tvertnes vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |
| 38. | Stresa seku samazināšana | Viegli sagremojamas sastāvdaļas | Zirgu dzimtas dzīvnieki | MagnijsViegli sagremojamas sastāvdaļas, ieskaitot to apstrādi, ja nepieciešamsn-3 taukskābju saturs (ja ir pievienotas) | 2 līdz 4 nedēļas | Lietošanas instrukcijā iekļauj ieteikumus par barības lietošanu, kā arī attiecīgu situāciju aprakstus |
| 39. | Elektrolītu zaudējumu kompensācija stipras svīšanas gadījumā | Galvenokārt elektrolīti un viegli uzņemami ogļhidrāti | Zirgu dzimtas dzīvnieki | KalcijsNātrijsMagnijsKālijsHlorīdiGlikoze | 1 līdz 3 dienas | Lietošanas instrukcijā iekļauj ieteikumus par barības lietošanu, kā arī attiecīgu situāciju aprakstus.Ja barība veido ievērojamu daļu no dienas devas, iesaka novērst pēkšņas barības sastāva maiņas risku. Lietošanas instrukcijā norāda: "Vienmēr jābūt pieejamam ūdenim." |
| 40. | Atbalsts, sagatavojoties sporta nodarbībām un atjaunojot spēku pēc tām | Augsts selēna līmenis un minimālais E vitamīna saturs 50 mg uz kg kompleksās barības ar mitruma saturu 12 %.Papildbarība var saturēt selēna savienojumus koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu | Zirgu dzimtas dzīvnieki | Kopējais daudzums:E vitamīnsselēns | Līdz 8 nedēļām pirms sporta nodarbībām – līdz 4 nedēļām pēc sporta nodarbībām | Nodrošina, ka barības lietošanas instrukcijās ir ievērots tiesību aktos noteiktais maksimālais selēna saturs kompleksajā barībā |
| 41. | Organisma normāla fizioloģiskā stāvokļa atjaunošana, atveseļošanās | Svarīgāko barības vielu un viegli sagremojamo sastāvdaļu augsta koncentrācija | Zirgu dzimtas dzīvnieki | Viegli sagremojamas sastāvdaļas, ieskaitot to apstrādi, ja nepieciešamsn-3 un n-6 taukskābju saturs (ja ir pievienotas) | Līdz normāla fizioloģiskā stāvokļa sasniegšanai | Lietošanas instrukcijā iekļauj ieteikumus par barības lietošanu, kā arī attiecīgu situāciju aprakstus.Pa caurulīti ievadāmai barībai uz iepakojuma, tvertnes vai marķējumā norāda: "Lietot tikai veterinārārsta uzraudzībā." |
| 42. | Aknu funkciju uzturēšana hroniskas aknu mazspējas gadījumā | Zems olbaltumvielu līmenis, bet augstas kvalitātes un viegli sagremojami ogļhidrāti | Zirgu dzimtas dzīvnieki | Olbaltumvielu un šķiedru avotiViegli sagremojami ogļhidrāti, ieskaitot to apstrādi, ja nepieciešamsMetionīnsHolīnsn-3 taukskābju saturs (ja ir pievienotas) | Sākumā līdz 6 mēnešiem | Lietošanas instrukcijā iekļauj ieteikumus par barības lietošanu, kā arī par barības dozēšanu nelielās porcijās un attiecīgu situāciju aprakstus.Uz iepakojuma, tvertnes vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |
| 43. | Nieru funkciju uzturēšana hroniskas nieru mazspējas gadījumā | Zems, bet augstas kvalitātes olbaltumvielu līmenis un zems fosfora līmenis | Zirgu dzimtas dzīvnieki | Olbaltumvielu avots(-i)KalcijsFosforsKālijsMagnijsNātrijsHolīns | Sākumā līdz 6 mēnešiem | Uz iepakojuma, tvertnes vai marķējumā norāda: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu."Lietošanas instrukcijā norāda: "Vienmēr jābūt pieejamam ūdenim." |

Piezīmes.

1 Ja nepieciešams, izgatavotājs var ieteikt arī lietošanu īslaicīgas nieru mazspējas gadījumā.

2 Ja barību iesaka īslaicīgas nieru mazspējas gadījumā, ieteicamais lietošanas ilgums ir no divām līdz četrām nedēļām.

3 Ja barība paredzēta kaķiem, īpašajos barošanas mērķos var iekļaut norādes "apakšējā urīntrakta slimības" vai "kaķu uroloģiskais sindroms – FUS".

4 Attiecībā uz barību norādi par īpašu nepanesību var aizstāt ar norādi, kas attiecas uz specifisko "sastāvdaļas un barības vielas" nepanesību.

5 Izgatavotājs īpašo barošanas mērķi var papildināt ar norādi "eksokrīna aizkuņģa dziedzera mazspēja".

6 Ražotājs var papildināt īpašo barošanas mērķi ar norādi "aknu lipidoze kaķiem".

7 Terminu "ketoze" var aizstāt ar terminu "acetonēmija".

8 Izgatavotāji var arī ieteikt lietošanu atlabšanai no ketozes.

9 Ja barība paredzēta govīm laktācijas periodā.

10 Ja barība paredzēta aitām.

11 Ja barība paredzēta govīm laktācijas periodā, maksimums – divi mēneši no laktācijas sākuma.

12 Norādīt attiecīgo atgremotāju kategoriju.

13 Barībai, kas īpaši sagatavota, lai atbilstu ļoti vecu dzīvnieku īpašajām vajadzībām (viegli uzņemamas sastāvdaļas), dzīvnieku sugas vai kategorijas aprakstu pabeidz ar norādi "veci dzīvnieki".

14 Aprēķināts, izmantojot spēcīgo jonu starpības metodi (SID vērtība): SID (*Strong Ion Difference*) ir spēcīgo katjonu un spēcīgo anjonu koncentrācijas summu starpība; [SID] = [mmol Na+/l] + [mmol K+/l] + [mmol Ca++/l] + [mmol Mg++/l] – [mmol Cl-/l] – [mmol citi spēcīgie anjoni/l]."

Ministru prezidente Laimdota Straujuma

Zemkopības ministrs Jānis Dūklavs